《送段水曹奔母丧》
明代·皇甫汸

百年慈景秘，万里讣音传。远道风霜改，轻旗涕泪悬。

婺星从夜陨，萱草罢春妍。无复閒居赋，空过题柱边。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。